**Predstavenie detí a sľuby**

*Po homílii kňaz číta mená všetkých detí. Keď dieťa počuje svoje meno, postaví sa a zostane stáť. Keď stoja všetky deti, kňaz sa im prihovorí týmito slovami:*

**Sľuby detí**

**Kňaz:** Milé deti, teraz sa tešíte na vaše prvé sväté prijímanie. Chcete počúvať všetkých ľudí, ktorí vás budú učiť o Božej láske k nám a o Pánu Ježišovi?

**Deti:**  Chcem.

**Kňaz:**Chcete sa rozprávať s Pánom Ježišom v modlitbe a modliť sa spoločne aj doma v rodine tak často, ako budete môcť?

**Deti:**  Chcem.

**Kňaz:** Chcete pravidelne počúvať Božie slovo a stretávať sa s Pánom Ježišom na svätej omši?

**Deti:**  Chcem.

**Kňaz:** Nech vás Boh požehná a nech vám dá spoznať svoju lásku, aby ste ju šírili medzi druhými. Skrze Krista, nášho Pána.

**Deti:**  Amen.

**Sľuby rodičov**

Príhovor kňaza(takto alebo podobne)**:**

Teraz vítame rodičov. Milí otcovia a matky, ďakujem vám, že aj takýmto spôsobom plníte sľuby, ktoré ste dali pri krste svojich detí. Zároveň vás povzbudzujem, aby ste vytrvali v plnení týchto sľubov. Prosíme rodičov týchto detí, aby sa postavili.

**Kňaz:** Milí rodičia, chcete pomáhať vašim deťom zúčastňovať sa farskej prípravy na ich sviatostný život?

**Rodičia:** Chcem.

**Kňaz:**  Chcete s láskou sprevádzať vaše deti na ich ceste priateľstva s Ježišom spoločnou modlitbou doma v rodine?

**Rodičia:** Chcem.

**Kňaz:**  Chcete s nimi pravidelne prichádzať na svätú omšu a povzbudzovať ich na ceste k eucharistickému stolu Pána?

**Rodičia:** Chcem.

**Kňaz:**  Nech vám na orodovanie Panny Márie a svätého Jozefa vo vašom úsilí pomáha     milosrdný Boh, ktorý žije a kraľuje na veky vekov.

**Rodičia:** Amen.